LATVIJAS REPUBLIKAS MINISTRU KABINETS

2021. gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Grozījumi Ministru kabineta 1999. gada 18. maija noteikumos Nr. 178 “****Kārtība, kādā norādāmas preču un pakalpojumu cenas”**

*Izdoti saskaņā ar Euro ieviešanas kārtības*

*likuma 13. panta trešo daļu un Patērētāju tiesību*

*aizsardzības likuma* [*17. panta*](https://likumi.lv/ta/id/23309-pateretaju-tiesibu-aizsardzibas-likums#p17)*trešo daļu*

1. Izdarīt Ministru kabineta 1999. gada 18. maija noteikumos Nr. 178 “[Kārtība, kādā norādāmas preču un pakalpojumu cenas](https://likumi.lv/ta/id/24543-kartiba-kada-noradamas-precu-un-pakalpojumu-cenas)” (Latvijas Vēstnesis, 1999, 167./168. nr.; 2007, 99. nr.; 2010, 57. nr.; 2013, 88. nr., 188. nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

*“Izdoti saskaņā ar*[*Patērētāju tiesību aizsardzības likuma*](https://likumi.lv/ta/id/23309-pateretaju-tiesibu-aizsardzibas-likums)[*17. panta*](https://likumi.lv/ta/id/23309-pateretaju-tiesibu-aizsardzibas-likums#p17)*trešo daļu”*;

1.2. aizstāt noteikumu tekstā vārdus “prece vai/un pakalpojums” (attiecīgā locījumā) ar vārdiem “prece, pakalpojums, tostarp digitāls pakalpojums vai digitāls saturs” (attiecīgā locījumā);

1.3. izteikt 14. punktu šādā redakcijā:

“14. Ja izsludināta izpārdošana, cenu pazemināšana vai atlaides, precēm un pakalpojumiem, tostarp digitāliem pakalpojumiem vai digitālam saturam, skaidri norāda sākotnējo cenu, ko pārdevējs vai pakalpojumu sniedzējs piemērojis noteiktā laikposmā pirms cenas samazinājuma piemērošanas, un cenu pēc tās pazemināšanas. Sākotnējā cena, kas piemērota pirms cenas samazinājuma, nav jānorāda attiecībā uz precēm, kas ātri bojājas vai kam drīz beigsies derīguma termiņš.”;

1.4. papildināt noteikumus ar 14.1, 14.2 un 14.3 punktu šādā redakcijā:

“14.1 Sākotnējā cena ir viszemākā cena, ko pārdevējs vai pakalpojumu sniedzējs piemērojis pēdējo 30 dienu laikā pirms cenas pazemināšanas vai atlaides piemērošanas.

14.2 Ja prece, pakalpojums, digitāls pakalpojums vai digitāls saturs, ir bijis tirgū mazāk nekā 30 dienas, sākotnējā cena ir viszemākā cena, ko pārdevējs vai pakalpojumu sniedzējs piemērojis pēdējo septiņu dienu laikā pirms cenas pazemināšanas vai atlaides piemērošanas.

14.3 Izpārdošanas ietvaros, ja cenas samazinājums pakāpeniski tiek palielināts, sākotnējā cena ir cena bez samazinājuma (pirms pirmā cenu samazinājuma piemērošanas).”;

1.5. izteikt informatīvo atsauci uz Eiropas Savienības direktīvām šādā redakcijā:

**“Informatīva atsauce uz Eiropas Savienības direktīv****ām**

Noteikumos iekļautas tiesību normas, kas izriet no:

1) Eiropas Parlamenta un Padomes 1998. gada 16. februāra Direktīvas [98/6/EK](http://eur-lex.europa.eu/eli/dir/1998/6/oj/?locale=LV) par patērētāju aizsardzību, norādot patērētājiem piedāvāto produktu cenas;

2) Eiropas Parlamenta un Padomes 2019. gada 27. novembra Direktīva (ES) 2019/2161, ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu (Dokuments attiecas uz EEZ).”.

2. Noteikumi stājas spēkā 2022. gada 1. janvārī.

|  |  |
| --- | --- |
| Ministru prezidents | 1. K. Kariņš |
|  |  |
| Ekonomikas ministrs | J. Vitenbergs |